OpenLLM-France/wikimedia huggingface dataset:
# Superàtom

Un superàtom és qualsevol agregació química (en anglès: cluster) d'àtoms que sembla que mostrin algunes de les propietats dels àtoms elementals.
Els àtoms de sodi, quan es refreden des del vapor, de manera natural es condensen en agregats (clusters), preferentment contenint un nombre màgic d'àtoms (2, 8, 20, 40, 58, etc.). Els dos primers d'aquests es poden reconéixer com el nombre d'electrons necessaris per a omplir les capes orbitals primera i segona, respectivament. En el superàtom suggerit, els electrons lliures del clúster ocupen un nou conjunt d'orbitals que es defineixen per tot el grup d'àtoms. Per tant, un superàtom amb un electró més que un orbital ple ha de renunciar a aquest electró molt fàcilment, de manera similar a un metall alcalí.
Certes agregacions d'alumini tenen propietats de superàtoms. Aquestes agregacions estan generades per anions (Al$_n$$^−$ with n = 1, 2, 3, … ) en el gas heli, i reaccionen amb un gas que contingui iode. L'agregat ha de tenir una afinitat electrònica més alta per a l'electró que no pas el iode i, per tant, l'agregat (cluster) d'alumini s'anomena un superhalogen.

## Agregats d'alumini

* Al₇ = les propietats són similars als àtoms de germani.
* Al$_{13}$ = les propietats són similars als àtoms halogens, més específicament el clor.
** Al$_{13}$I$_x$$^−$, en què x = 1–13.
* Al$_{14}$ = les propietats són similars als metalls alcalins terris.
** Al$_{14}$I$_x$$^−$, on x = 1–14.
* Al$_{23}$
* Al$_{37}$

## Complexos de superàtoms

Els complexos de superàtoms són un grup especial de superàtoms que incorporen un nucli de metall que s'estabilitza amb lligands orgànics.
    $n_{e}=N\nu _{A}-M-z$
en què N és el nombre d'àtoms de metall (A) en el nucli, v és la valència atòmica, M és el nombre d'electrons i z és la càrrega total del complex. Per exemple, el Au$_{102}$(p-MBA)$_{44}$ té 58 electrons.

## Referències

* 1 2 Naiche Owen Jones, 2006.
* ↑ M. Walter, J. Akola, O. Lopez-Acevedo, P. D. Jadzinsky, G. Calero, C. J. Ackerson, R. L. Whetten, H. Grönbeck, H. Häkkinen, Gold Superatom Complexes"A unified view of ligand-protected gold clusters as superatom complexes ", PNAS 105, 9157 (2008)
* ↑ P.D. Jadzinsky, G. Calero, C.J. Ackerson, D.A. Bushnell, R.D. Kornberg, Gold Superatom Complexes Structure of a thiol monolayer-protected gold nanoparticle at 1.1 Å resolution" Science 318, 430–433 (2007)

## Enllaços externs

* Designer Magnetic Superatoms, J.U. Reveles, et al. 2009.
* Gold Superatom Complexes, M. Walter et al. 2008.
# Ōwani

Ōwani (大鰐町; Ōwani-machi) és un poble del Japó situat a la prefectura d'Aomori.

## Referències

* ↑ «Aomori (Japan): Prefecture, Cities, Towns and Villages - Population Statistics, Charts and Map» (en anglès).
# Giuseppe Maria Asclepi

Giuseppe Maria Asclepi (Macerata, 21 d'abril de 1706 – Roma, 21 de juliol de 1776) va ser un astrònom i matemàtic italià.
Pare jesuïta, en el curs de la seva activitat, va observar nombrosos fenòmens celestes que va descriure en alguns dels seus tractats, estudiant la paral·laxi solar i intentant sense èxit determinar una equació resolutiva. Va ser director de l'Observatori de la Pontifícia Universitat Gregoriana. En els darrers anys, va substituir a Ruggero Giuseppe Boscovich en la càtedra de matemàtiques del Collegio Romano.
El 1935, la UAI va anomenar en el seu honor «Asclepi» a un cràter lunar.

## Obra

(llista parcial)
* Nuova proprietà delle potenze de 'numeri.
* Tentamen novae de odoribus theorie (Siena, 1749).
* De veneris per solem transitu exercitatio astronomica habita in Collegio Romano (Roma, 1761).
* De motum gravium rectilineo (Roma, 1762-1763).
* De objectivi micrometri usu in planetarum diametris metiendis. Exercitatio optico-astronomica habita in Collegio Romano a Patribus Societatis Jesu (Roma, 1765).
* De cometarum motu exercitatio astronomica habita in collegio Romano patribus Societatis Jesu.Prid.Non.Septem (Roma, 1769).

## Referències

* ↑ Villoslada 1954, p. 243.
* ↑ WGPSN

## Bibliografia

* Villoslada, Ricardo García. Storia del Collegio Romano dal suo inizio (1551) alla soppressione della Compagnia di Gesù, 1954. ISBN 88-765-2044-9.
# Joan Tomàs Noguera

Joan Tomàs Noguera (Llucmajor, 12 de maig de 1992) és un jugador de bàsquet mallorquí d'1,98 m d'altura que juga d'aler.
Joan Tomàs començà a jugar amb només tres anys a l'Escola de bàsquet del Club de Bàsquet Joventut de Llucmajor, on romangué fins a l'estiu de 2004, data en la qual s'incorporà al Col·legi Sant Agustí, amb el qual es proclamà Campió de Balears infantil, i aconseguí la cinquena posició en el Campionat d'Espanya per autonomies de la categoria. En la temporada 2006-07 fitxà pel Joventut de Badalona (en el que ja estava jugant el seu germà major Pere Tomàs), aconseguint dos Campionats d'Espanya cadet, sent internacional amb la Selecció Espanyola en aquesta categoria.
Del 2012 al 2014 juga en el Club Bàsquet Prat cedit pel DKV Joventut. Posteriorment ha militat en diferents equips de la LEB Or com el Melilla, el Palma o l'Ourense.
Els seus 1,98 m d'altura i la seva gran capacitat física es combinen amb una gran capacitat anotadora des de la penetració.

## Referències

* ↑ «Tomàs Noguera, Joan». feb.es. [Consulta: 1r novembre 2022].
# Gunning transceiver logic

Gunning transceiver logic (GTL) és un tipus de senyalització lògica que s'utilitza per conduir els busos electrònics de la placa posterior. Té una variació de tensió entre 0,4 volts i 1,2 volts, molt inferior a la que s'utilitza en la lògica TTL i CMOS, i una terminació resistiva paral·lela simètrica. La freqüència màxima de senyalització s'especifica com a 100 MHz, tot i que algunes aplicacions utilitzen freqüències més altes. GTL està definit per l'estàndard JEDEC JESD 8-3 (1993) i va ser inventat per William Gunning mentre treballava per a Xerox al Centre de Recerca de Palo Alto.
Tots els autobusos frontals d'Intel utilitzen GTL. A partir de 2008, GTL en aquests FSB té una freqüència màxima d'1,6 GHz. El bus frontal dels microprocessadors Intel Pentium Pro, Pentium II i Pentium III utilitza GTL+ (o GTLP) desenvolupat per Fairchild Semiconductor, una versió actualitzada de GTL que ha definit velocitats de variació i nivells de tensió més alts. AGTL+ significa lògica de transceptor Gunning assistida o lògica de transceptor Gunning avançada. Aquests són derivats de senyalització GTL utilitzats pels microprocessadors Intel.

## Referències

* ↑ «Gunning transceiver logic» (en anglès). https://www.scientificlib.com.+[Consulta: 15 juliol 2023].
* ↑ «Gunning Transceiver Logic - GTL | JEDEC» (en anglès). https://www.jedec.org.+[Consulta: 15 juliol 2023].
* ↑ «[https://www.ti.com/lit/an/scea022/scea022.pdf?ts=1689409551117&ref_url=https%253A%252F%252Fduckduckgo.com%252F Achieving Maximum Speed on Parallel Buses With Gunning Transceiver Logic (GTLP)]» (en anglès). https://www.ti.com.+[Consulta: 15 juliol 2023].
* ↑ «[https://www.nxp.com/docs/en/data-sheet/GTL2002.pdf GTL2002 2-bit bidirectional low voltage transla]» (en anglès). https://www.nxp.com.+[Consulta: 15 juliol 2023].
# Sultanat d'Arash

El sultanat d'Arash fou un antic petit estat de l'Azerbaidjan que ocupava part de les modernes regions de Yevlakh i Agdash i la ciutat de Mingachevir. Es va fer independent a la mort de Nadir Xah però vers 1752 va caure en mans del Kanat de Shaki, del qual va esdevenir feudatari. El 1795 el sultanat d'Arash fou suprimit i annexionat a Shaki com un districte.

## Referències

* Sultanats i kanats
# Élie Ducommun

Élie Ducommun (Ginebra, Suïssa 1833 - Berna 1906) fou un periodista suís que treballà en favor del pacifisme i fou guardonat amb el Premi Nobel de la Pau l'any 1902 juntament amb Charles Albert Gobat.

## Biografia

Va néixer el 19 de febrer de 1833 a Ginebra i va treballar com a mestre d'alemany, tutor, periodista (a les publicacions Revue de Genève, Der Fortschritt i Helvétie), secretari general d'una companyia de ferrocarril, editor, traductor per la Cancelleria Suïssa entre 1869 i 1873, i fins i tot polític.

## Activisme pacifista

El 1867 va col·laborar en la fundació de la Ligue de la paix et de la liberté (o Lliga per la pau i per la llibertat).
El mateix any va ser nomenat director del tot just creat Bureau International de la paix (o Oficina Internacional per la Pau), la primera organització no governamental centrada en la pau, amb seu a Berna. Per aquest darrer lloc es va negar a rebre un salari, ja que amb la satisfacció dels seus ideals ja en tenia més que suficient. En fou el director fins a la seva mort, el 7 de desembre de 1906.
Anteriorment, però, fou guardonat amb el Premi Nobel de la Pau de 1902, juntament amb Charles Albert Gobat.

## Enllaços externs

* (anglès) Pàgina de l'Institut Nobel, Premi Nobel de la Pau 1902
# Giuseppe Maria Foppa

Giuseppe Maria Foppa (Venècia, 12 de juliol de 1760 - Venècia, 1 de març 1845) va ser un llibretista italià, autor de més de 80 llibrets en el canvi de finals del segle xviii i principis del segle xix. Va estar actiu principalment en la seva ciutat natal, encara que va compondre obres per als teatres de Milà, Gènova, Pàdua, Reggio Emilia, Pistoia, Bolonya i Florència.
Autor de nombrosos llibrets (especialment del gènere farsa), és sobretot recordat pels textos als quals va posar música Gioachino Rossini per als teatres venecians: en particular, les tres farses L'inganno felice, La scala di seta, Il signor Bruschino i el drama Sigismondo.

## Referències

* ↑ Dades a Musicsack
# Jesse W. Fell

Jesse W. Fell (Comtat de Chester, Pennsilvània, 1808 - Normal, Illinois, 1887) fou un home de negocis a Bloomington (Illinois), fundà la Universitat d'Illinois, originalment la Universitat Normal de l'Estat d'Illinois.
Va demanar al seu advocat i amic Abraham Lincoln l'elaboració de la fiança de garantia per la Junta d'Educació el 5 de maig de 1857. El 1858 Lincoln a la campanya al Senat dels Estats Units, va ser Fell qui li va instar a desafiar al seu oponent, Stephen A. Douglas, donant lloc als debats de Lincoln-Douglas de 1858.

## Referències

* ↑ «Mr. Lincoln and Friends: Jesse W. Fell». Arxivat de l'original el 2010-11-01. [Consulta: 2 octubre 2010].
# Marxa cicloturista Quebrantahuesos

La Marxa cicloturista Quebrantahuesos (QH) és una prova de ciclisme de carretera ("Gran Fondo" i "Medio fondo") i MTB (bicicleta de muntanya) per aficionats organitzada per la Peña Ciclista Edelweis.
La prova Quebrantahuesos "Gran Fondo", té sortida i arribada a meta a Sabiñánigo, Província d'Osca, (Espanya). La QH se celebra el penúltim dissabte del mes de juny. L'hora de sortida és a les 7.30h. El recorregut travessa els Pirineus i passa a França pel port de Somport (km 57), tot seguit es puja als ports de Marie Blanche (km 108) i del Portalet (km 156) on torna a Espanya i acaba pujant la Hoz de Jaca (km 177). La distància de la prova és de 200 kilòmetres i el desnivell acumulat és de 3.500 metres. Hi participen 8.500 ciclistes de 23 països (dades 2017) i de totes les províncies d'Espanya, destacant la presència de valencians, aragonesos, bascs i catalans.
Les massives peticions de participació (se superen les 13.000 de les 8.500 places disponibles), ha fet que des de l'any 2010 els dorsals s'atorguin per sorteig. Col·laboren en l'organització més de 1.000 voluntaris per les tasques d'avituallament i emergències. Al 2017 compleix la XXVII edició.
La QH "Gran Fondo" té una germana petita que és la Treparriscos (TR) (Medio fondo) de 85 km i 1350 metres de desnivell acumulat. Se celebra en paral·lel a la QH amb hora de sortida a les 8:15 h. A la TR i participen 2.500 ciclistes, que pugen durant el recorregut al al port de Cotefablo.

## Notes i referències

* ↑ «Web oficial cursa». Arxivat de l'original el 2012-08-05. [Consulta: 25 juliol 2012].
* ↑ Web oficial pcedelweiss
* ↑ «Mapa». Arxivat de l'original el 2012-08-05. [Consulta: 25 juliol 2012].
* 1 2 «Info QH i TRl». Arxivat de l'original el 2017-07-05. [Consulta: 17 juny 2017].
* ↑ «Treparriscos» (en anglès). Arxivat de l'original el 2017-06-17. [Consulta: 17 juny 2017].
# Haringey

Haringey és un districte de Londres, Regne Unit,

## Barris

El districte de Haringey està compost pels següents barris.
| Bounds Green Bowes Park Broadwater Farm Crouch End Finsbury Park Fortis Green Harringay Highgate Hornsey Muswell Hill | Noel Park Northumberland Park Seven Sisters South Tottenham Stroud Green Tottenham Tottenham Green Tottenham Hale West Green Wood Green |
# Artavasdes IV d'Armènia

Artavasdes IV (en armeni Արտավազդ Գ) va ser rei d'Armènia del 5 aC al 4 aC. Formava part de la dinastia Artàxida.
Era fill del rei Artaxes II i germà de Tigranes III. A la mort de Tigranes III, probablement l'any 6 aC, va pujar al tron el seu fill Tigranes IV amb la seva germana-esposa Erato, (potser l'any 5 aC) sense l'aprovació d'August, i Roma ho va considerar un acte de rebel·lió. Els dos governants eren partidaris de l'Imperi Part. August va aprofitar la divisió que hi havia a la cort d'Armènia entre els pro romans i els pro parts per imposar al tron el candidat pro romà Artavasdes IV. El rei Fraates V de Pàrtia va impulsar una rebel·lió per tornar el tron a Tigranes IV, i Artavasdes no es va poder mantenir. Tigranes i la seva germana Erato van recuperar el regne i Artavasdes va mantenir la seva reivindicació al tron amb el suport romà fins a l'any 1. Va morir en un combat durant una expedició, l'any 2.

## Referències

* ↑ Tàcit. Annals, II, 3
* ↑ Dédéyan, Gérard (dir.). Histoire du peuple arménien. Toulouse: Privat, 2008, p. 137-138. ISBN 9782708968936.
* ↑ Kurkjian, Vahan M. A history of Armenia. Nova York: Armenian General Benevolent Union of America, 1959, p. 73.

## Bibliografia

* René Grousset, Histoire de l'Arménie des origines à 1071, Paris: Payot, 1947
# Demòcares

Demòcares (grec antic: Δημοχάρης, llatí: Demochares) fou un orador i home d'estat grec atenenc, fill d'una germana de Demòstenes. Va néixer a Peània a Àtica, però tota la seva cronologia és difícil de reconstruir.
Primer va treballar al costat del seu oncle i va iniciar-se com a orador públic el 322 aC quan Antípater va demanar l'entrega dels líders populars atenencs.
Seguidor del seu oncle, a la mort d'aquest fou un dels caps del partit antimacedoni. Els seus mèrits són esmentats per Plutarc.
El 307 aC quan fou restaurada la llibertat d'Atenes per Demetri Poliorcetes, Demòcares va estar al capdavant del partit nacional. Va donar suport a Sòfocles en un decret que proposava que no es podria establir cap filòsof ni escola de filosofia a Atenes sense el consentiment del senat i el poble i que un acte contra aquesta llei seria castigat amb la mort.
Va restar al capdavant del partit antimacedoni fins al 303 aC quan va haver de sortir d'Atenes per l'hostilitat d'Estràtocles. Va retornar el 298 aC, i al començament de la guerra que va durar quatre anys (297 aC a 294 aC) es va posar al capdavant del govern i va fortificar Atenes restaurant les muralles i recollint provisions i munició; el segon any de guerra fou enviat com ambaixador a Filip IV de Macedònia i després a Antípater el fill de Cassandre, i el mateix any va signar un tractat amb la Lliga Beòcia, a conseqüència del qual fou expulsat del govern pel partit antidemocràtic segurament sota influència de Làcares, i va haver de sortir d'Atenes per segona vegada.
El 287 aC o 286 aC (arcontat de Diodes) va tornar a Atenes i va administrar les finances de l'estat i va reduir la despesa. El 282 aC fou enviat com ambaixador a Lisímac de Tràcia del que va obtenir primer 30 i després 100 talents i fou l'inspirador d'una altra ambaixada a Egipte del rei del qual es van obtenir 50 talents.
El darrer acte de la seva vida del que hi ha constància va passar durant l'arcontat de Gòrgies el 280 aC, i fou una proposta per decretar honors al seu oncle Demòstenes.
Va deixar escrits alguns discursos (un fragment d'un el va conservar Rutili Llop) i una obra històrica sobre el seu temps que és esmentada per diversos autors com Ciceró, Ateneu de Naucratis i Llucià, i que desafortunadament s'ha perdut.

## Referències

Diversos autors. Encyclopædia Britannica. A Dictionary of Arts, Sciences, Literature, and General information (en anglès). 11a ed.. Encyclopædia Britannica, Inc., 1910-1911 (actualment de domini públic) [Consulta: 2 març 2009].
# Statendam

Statendam fou un vaixell neerlandès de la naviliera Nederlandsch-Amerikaansche Stoomvaart Maatschappij, amb 29.511 tones de desplaçament, varat el 1929, i que traslladà refugiats de la Guerra Civil espanyola a Amèrica. Va ser aleshores un dels gegants del mar. El tercer de la nissaga dels Statendam, els dos darrers de la qual encara naveguen. El quart fou varat el 1957, amb 24.294 tones de desplaçament. Des de 1972 ostenta bandera panamenya i és un creuer amb el nom de Rhapsody. El cinquè fou varat el 1993. Desplaça 55.451 tones. També és un creuer, propietat des de 1994 de la naviliera Wind Surf Ltd. de Nassau, a les Bahames.
Poc després de transportar els refugiats, el tercer Statendam fou incendiat expressament al port de Rotterdam el 1940, per tal d'evitar que fos capturat pels alemanys, i fou barrinat.
# Štefanov nad Oravou

Štefanov nad Oravou és un poble i municipi d'Eslovàquia que es troba a la regió de Žilina, al centre-nord del país. El 2011 tenia 660 habitants. La primera menció escrita de la vila es remunta al 1355.

## Referències

* ↑ «Resident Population by sex and age, by municipalities, 2011 Census» (en anglès). Oficina d'Estadística d'Eslovàquia. [Consulta: 26 desembre 2021].
* ↑ «Všeobecne» (en eslovac). Obec Štefanov nad Oravou. Arxivat de l'original el 26 de desembre 2021. [Consulta: 26 desembre 2021].
# Jimmie Johnson

Jimmie Kenneth Johnson (El Cajon, Califòrnia, 17 de setembre de 1975), anomenat "Superman" per Mark Martin (un altre pilot), és un pilot americà de Stock car, quatre vegades campió de la NASCAR Cup Series esdevenint el 2009 l'únic pilot en guanyar-la quatre campionats consecutius, Atleta de l'Any 2009 per The Associated Press, i votat "Conductor de Nascar de la dècada" dels 2000.

## Referències

* ↑ «Jimmie Johnson: NASCAR driver of the decade, AP male athlete of the year» (en anglès). LA Times, 21-12-2009. [Consulta: 28 desembre 2017].

## Vegeu també

* Hendrick Motorsports

## Enllaços externs

* Team Lowe's Racing: Jimmie Johnson's official web site
* NASCAR.com: Jimmie Johnson
* Jimmie Johnson on FoxSports
* The Jimmie Johnson Foundation
* Career statistics at racing-reference.info
# Melchor de Avellaneda Sandoval y Romero

Melchor de Avellaneda Sandoval y Romero (Ciudad Real, 22 de gener de 1653 - Madrid, 5 de maig de 1719) fou un aristòcrata i militar castellà, I Marquès de Valdecañas i primer capità general de València. Era fill de José de Avellaneda Sandoval y Rojas, I Marquès de Torremayor, i de Francisca Ramiro y Jiménez.
Havia combatut a Flandes, Cadis, Orà i Ceuta. Va lluitar a la Guerra de Successió Espanyola al costat de Felip V d'Espanya i el 10 de desembre de 1710 va participar en el setge de Brihuega la batalla de Villaviciosa. En acabar la guerra fou nomenat Director general d'Infanteria. En 1716 fou nomenat capità general de València a la mort del seu sogre, Francisco Castillo Fajardo, càrrec que va ocupar fins a la seva mort en 1719.

## Referències

* ↑ Melchor de Avellaneda Sandoval y Romero, I Marqués de Valdecañas, a geni.com
* ↑ batalla de Villaviciosa
* ↑ Crisis, agonía y extinción de un alto tribunal en la España borbónica: la Chancillería de Valencia y su transformación en Audiencia (1711-1716)
# Haripur

«Haripur» té aquests significats:
* Haripur (ciutat del Pakistan), ciutat a la Província de la Frontera del Nord-oest
* Districte d'Haripur, districte del Pakistan a la Província de la Frontera del Nord-oest
* Haripur (Bengala), ciutat del districte de Bardhaman a Bengala Occidental, Índia.
* Haripur (Himachal Pradesh), ciutat d'Himachal Pradesh, Índia
* Haripur (Bangladesh), ciutat de Bangladesh
* Haripur (Janakpur), ciutat de Nepal
* Haripur (Kosi), ciutat de Nepal
* Haripur (Sagarmatha), ciutat de Nepal
* Mahua Dabra Haripura, ciutat d'Uttarakhad, Índia
# BV Cloppenburg

El BV Cloppenburg femení és la secció femenina del BV Cloppenburg, un club de futbol alemany que juga al Grup Nord de la 2. Fußball-Bundesliga. Originalment va ser el SV Höltinghausen, que es va sumar al Cloppenburg al 2008. La temporada 2013/14 va debutar a la Bundeslliga, però va descendir.

## Plantilla 2016-17

| Porteres | Porteres | Defenses | Defenses | Centrecampistes | Centrecampistes | Davanteres | Davanteres |
| 01 | Dominika Wylecek | 03 | Anna Johanning | 06 | Janine Angrick | 02 | Michelle Meyer |
| 20 | Nienke Olthof | 04 | Bryanna McCarthy | 07 | Jalila Dalaf | 09 | Katarina Kolar |
| 26 | Jasmin Pal | 05 | Heike Freese | 10 | Lisa Josten | 11 | Agnieszka Winczo |
| 28 | Alexandra Crone | 14 | Kea Eckermann | 21 | Sina Schatte | 13 | Nadine Luker |
| | | 15 | Carole Costa | 23 | Sarah Nienaber | 18 | Renae Cuéllar |
| | | 19 | Eve Chandraratne | 25 | Marta Stobba | | |
| | | 22 | Daniela Löwenberg | | |
| | | 23 | Lysanne van der Wal | | |

## Trajectòria

Lliga alemanya :
| | 07/08 | 08/09 | 09/10 | 10/11 | 11/12 | 12/13 | 13/14 | 14/15 | 15/16 |
| Bundesliga | | | | | | | 11 |
| 2. Bundesliga | | | | 10 | 3 | 1 | | 6 | 2 |
| Regionalliga | 2 | 2 | 1 |

## Referències

* ↑ Soccerway
# Supercopa neerlandesa de futbol

La supercopa neerlandesa de futbol, anomenada oficialment Johan Cruijff Schaal és una competició futbolística neerlandesa que enfronta els campions de la lliga i copa del país de la temporada anterior. Porta el nom del llegendari jugador neerlandès Johan Cruyff. Es disputa a partit únic al mes d'agost, la setmana abans de l'inici de la lliga. Si el guanyador de la lliga i copa és el mateix club, el segon de la lliga disputa la competició. És organitzada per la KNVB (Koninklijke Nederlandse Voetbal Bond).

## Història

La primera supercopa va ser disputada el 25 de juny de 1949 i enfrontà els campions de lliga SVV amb els vencedors de copa Quick Nimega, vencent els primers per 2 gols a 0.
Després d'aquesta primera edició la competició no es tornà a disputar durant dècades. La federació neerlandesa recuperà la competició l'any 1991 amb el nom de PTT Telecom Cup. Tres anys més tard s'anomenà símplement Supercopa. Totes les edicions es disputaren a l'estadi De Kuip de Rotterdam.
L'any 1996 canvià el format, es començà a disputar a l'estadi Amsterdam ArenA i adoptà el nom Johan Cruijff Schaal.

## Historial

| Any | Vencedor | Finalista | Resultat |
| 1949 | SVV | Quick Nimega | 2 - 0 |
| 1991 | Feyenoord Rotterdam | PSV Eindhoven | 1 - 0 |
| 1992 | PSV Eindhoven | Feyenoord Rotterdam | 1 - 0 |
| 1993 | Ajax Amsterdam | Feyenoord Rotterdam | 4 - 0 |
| 1994 | Ajax Amsterdam | Feyenoord Rotterdam | 3 - 0 |
| 1995 | Ajax Amsterdam | Feyenoord Rotterdam | 2 – 1 |
| 1996 | PSV Eindhoven | Ajax Amsterdam | 3 - 0 |
| 1997 | PSV Eindhoven | Roda JC | 3 - 1 |
| 1998 | PSV Eindhoven | Ajax Amsterdam | 2 - 0 |
| 1999 | Feyenoord Rotterdam | Ajax Amsterdam | 3 - 2 |
| 2000 | PSV Eindhoven | Roda JC | 2 - 0 |
| 2001 | PSV Eindhoven | FC Twente | 3 - 2 |
| 2002 | Ajax Amsterdam | PSV Eindhoven | 3 - 1 |
| 2003 | PSV Eindhoven | FC Utrecht | 3 - 1 |
| 2004 | FC Utrecht | Ajax Amsterdam | 4 - 2 |
| 2005 | Ajax Amsterdam | PSV Eindhoven | 2 - 1 |
| 2006 | Ajax Amsterdam | PSV Eindhoven | 3 - 1 |
| 2007 | Ajax Amsterdam | PSV Eindhoven | 1 - 0 |
| 2008 | PSV Eindhoven | Feyenoord Rotterdam | 2 - 0 |
| 2009 | AZ Alkmaar | SC Heerenveen | 5 - 1 |
| 2010 | FC Twente | Ajax Amsterdam | 1 - 0 |
| 2011 | FC Twente | Ajax Amsterdam | 2 - 1 |
| 2012 | PSV Eindhoven | Ajax Amsterdam | 4 - 2 |
| 2013 | Ajax Amsterdam | AZ Alkmaar | 3 - 2 |
| 2014 | PEC Zwolle | Ajax Amsterdam | 1 - 0 |
| 2015 | PSV Eindhoven | FC Groningen | 3 - 0 |
| 2016 | PSV Eindhoven | Feyenoord Rotterdam | 1 - 0 |
| 2017 | Feyenoord Rotterdam | Vitesse | 1 - 1 (4-2) |
| 2018 | Feyenoord Rotterdam | PSV Eindhoven | 0 - 0 (6-5) |
| 2019 | Ajax Amsterdam | PSV Eindhoven | 2 - 0 |
| 2020 | Suspesa per la pandèmia de COVID-19 | Suspesa per la pandèmia de COVID-19 | Suspesa per la pandèmia de COVID-19 |
| 2021 | PSV Eindhoven | Ajax Amsterdam | 4 - 0 |
| 2022 | PSV Eindhoven | Ajax Amsterdam | 5 - 3 |